**Referat af Hou Lystbådehavns generalforsamling den 18. april 2017**

1. Valg af dirigent og stemmetællere.
Clavs Bonde Mikkelsen blev valgt til dirigent. Det blev konstateret at generalforsamlingen er lovligt indvarslet og beslutningsdygtig.

Kurt Christensen og Gert Poulsen blev valgt til stemmetællere.

1. Beretning om selskabet i det forløbne regnskabsår.
Beretningen blev godkendt - referat vedlagt/vedhæftet.
Der blev rejst et spørgsmål om bestyrelsens holdning til meget lidt velholdte både. Formanden sagde, at det er et problem, som er svær at håndtere. De skal måske flyttes til andre pladser. Bestyrelsen tager problemet op.
2. Fremlæggelse af revideret regnskab samt budget fordet kommende år. John Schantz fremlagde budget og regnskab, som blev godkendt.
John Schantz fremlagde likviditeten vedr. køb af 2 flydebroer i stedet for køb af 1 flydebro. Dette var til orientering.
3. Indkomne forslag.
Forslag fra Bent Jakob Hessellund vedr. grøn og rødt skilt.
Generalforsamlingen vedtog, at skiltet står på rødt, når man ligger på egen plads og laves om til grøn, når man forlader havnen med overnatning.
Dette blev enstemmigt vedtaget.

Svend Erik Nielsen forslog, at mastekranen omkodes, så der kun betales for det faktiske strømforbrug svarende til gældende takst for prisen pr. kilowatt.
Forslaget blev forkastet 33 stemte imod og 26 stemte for.

**Bestyrelsens forslag til vedtægtsændringer på generalforsamlingen den 18. april 2017**

**Tilføjelser til § 3 og § 4:**

Som nye afsnit 4 og 5 i § 3 indsættes følgende:

*”Ved gentagne chikane mv. af havnens brugere, ansatte eller disses familie kan en andelshaver bortvises af bestyrelsen. Inden bortvisning skal pågældende have en skriftlig, herunder pr. e-mail, indkaldelse til møde med bestyrelsen, hvor pågældende har mulighed for at fremlægge sine synspunkter. Efter mødet eller pågældendes manglende fremmøde træffer bestyrelsen afgørelse om evt. bortvisning.*

*I tilfælde af bortvisning afregnes andelen til dagspris, jfr. havnens hjemmeside.”*

Som nyt 2. Punktum i § 4, 9. afsnit indsættes følgende:

*”En bortvist andelshaver kan senest 14 dage efter bestyrelsens afgørelse forlange en bortvisning prøvet på en ekstraordinær eller ordinær generalforsamling.”*

§ 4, 9. Afsnit vil herefter have følgende indhold:

1. Såfremt bestyrelsen måtte nægte en fysisk eller juridisk person optagelse i selskabet, kan et medlem forlange spørgsmålet til afstemning på en ekstraordinær eller ordinær generalforsamling*.* En bortvist andelshaver kan senest 14 dage efter bestyrelsens afgørelse forlange en bortvisning prøvet på en ekstraordinær eller ordinær generalforsamling*.*
Forslaget blev vedtaget 70 stemte for – 7 stemte imod – Der var 1 blank stemme.
Vedtægtsændringerne skal forelægges Odder Kommune
2. Valg af bestyrelsesmedlemmer.
På valg: Christian Rohde – Torben Hein – Palle Jensen
De blev alle 3 genvalg
3. Valg af 2 suppleanter.
Torben Sølhøj Nielsen Og Erik Petersen blev valgt.
1. suppleant:Torben Solhøj Nielsen - 2. suppleant: Erik Pedersen.
4. Evt.
Ønske om at kunne se skærmen ved næste generalforsamling.
Der var ønske om et ”Grill på broen forbudt” skilt.
Der var en ytring om for billig diesel på havnen i forhold til andre havne – Samtidig blev der gjort opmærksom på, at tænke på de lokale, som også tanker på havnen, fordi det er til rimelige priser.
Spørgsmål om masteskur – bestyrelsen kigger på det.
Spørgsmål om opgradering af internet – bestyrelsen kigger på det.

Ref. Palle Jensen